
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 5,540 στρεμ. στη θέση «Ζευγαρολεί- 
βαδο» περιφέρειας Κοινότητας Δαμάστας Ν. Φθιώτιδος. 1 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου 1 Πε¬ 
τρούπολης (Ν. Αττικής). ... 

Τροποποίηση του από 5.5.1989 (Δ' 297) π.δ/τος «Καθορισμός ζώ¬ 
νης οικιστικού ελέγχου, κατωτάτου ορίου κατάτμησης και λοι¬ 
πών περιορισμών δόμησης στην εκτός εγκεκριμένου σχεδίου και 
εκτός ορίων οικισμών προϋφισταμένων του έτους 1923 περιοχή 
του δήμου Ιωαννιτών και των κοινοτήτων Ανατολής, Κατσικά, 
Περάματος, Κρύας, Κρανούλας, Ελεούσας, Μεγάλου Γαρδικίόύ, 
Ροδοτοπίου, Ζωοδόχου, Βουνοπλαγιάς,. Μαρμάρων, Σταυρα- 
κίου, Νεοχωρόπουλου, Πεδινής, Μπάφρας, Κουτσελιού, Νεοκαι- 
σάρειας, Καστρίτσας, Λογγάδων, Αμφιθέας, Λιγκιάδων και 
Αγίου Ιωάννη (Ν. Ιωαννίνων).·. 

ΑΠΟΦΑΣΕΙΣ 

Τροποποίηση όρων δόμησης της πολεοδομικής μελέτης επέκτασης 
δήμου Βελεστίνου Ν. Μαγνησίας. 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1385 (1) 

Κήρυξη αναδασωτέας έκτασης 5,540 στρεμ. στη θέση «Ζευγαρολεί- 
βαδο» περιφέρειας Κοινότητας Δαμάστας Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: - 

1. Τις διατάξεις του Ν. 3200/55 περί διοικητικής αποκεντρώσεως, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. · 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου’38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθμ. 3003/17.6.91 πρόταση του δασαρχείου Ααμίας με 
την οποία προτείνεται η. κήρυξη της έκτασης που αναφέρεται στο θέμα 
ως αναδασωτέας. 

6. Την 22961/85 απόφαση του Νομάρχη Φθιώτιδος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρα της 
δασικής έκτασης, ώστε να αποκλεισθεί η διάθεση αυτής για άλλο σκοπό 
την κοινόχρηστη εποικιστική δασική έκταση εμβαδού πέντε στρεμμά¬ 
των και πεντακοσίων σαράντα τετρ. μέτρων (5,540 στρεμ.) που βρίσκε- 
τάι στη θέση «Ζευγαρολείβαδο» περιφέρειας Κοινότητας Δαμάστας Ν. 
Φθιώτιδος και προσδιορίζεται από τα στοιχεία ΑΒΓΔΕΖΗΑκαι έχει 
όρια: 

Ανατολικά: Με κοινόχρηστη εποικιστική δασική έκταση. 

Δυτικά: Με αγροτικό δρόμο. 

Βόρεια: Με κοινόχρηστη εποικιστική δασική έκταση. 

Νότια: Με κοινόχρηστη εποικιστική δασική έκταση, όπως φαίνεται 
στο συνημμένο διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 18 Ιουνίου 1991 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

ΠΟΛΕΟΔΟΜΙΑ . 

ΔΙΑΤΑΓΜΑΤΑ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Πετρούπολης 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 

των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). » 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 τουΝ. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την αριθ. πρωτ. 72599/2.11.1990 αίτηση του Νικολάου Φιλίπ¬ 
που ο οποίος ενεργεί για λογαριασμό των Ευάγγελου Καντζέλη και 
Κωνσταντίνου Κέμου, αποκλειστικών κυρίων του παρακάτω περιγρα- 
φομένου ακινήτου. 

7. Την 23/1991 γνωμοδότηση του Κεντρικού Συμβουλίου Χωροτα¬ 
ξίας Οικισμού και Περιβάλλοντος. 

8. Την 26380/4.2.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται α) η πραγματοποίηση της μεταφοράς συντελεστή δό¬ 
μησης που εγκρίθηκε με το από 28.2.1987 Π. Δ/γμα (Δ' 364) από το 
βαρυνόμενο ακίνητο που βρίσκεται εντός του ρυμοτομικού σχεδίου Αθη¬ 
νών, επί της οδού Σταδίου αριθ. 23, για το οποίο έχουν εκδοθεί οι 362/ 
1988 και 568/1988 σχετικοί τίτλοι δικαιώματος μεταφοράς συντελε¬ 
στή δόμησης στο όνομα των Ευαγγέλου Καντζέλη και Κωνσταντίνου 
Κέμου και β) η πραγματοποίηση της μεταφοράς συντελεστή δόμησης 
που εγκρίθηκε με το από 18.1.1988Π.Δ /γμα (Δ' 71), από το βαρυνό¬ 
μενο ακίνητο που βρίσκεται εντός του ρυμοτομικού σχεδίου Αθηνών, πε- 
ριοχή «Πλάκα» επί της οδού Ηπίτου αριθ. 15, για το οποίο έχει εκδοθεί 
ο 613/1989 σχετικός τίτλος δικαιώματος μεταφοράς συντελεστή δό¬ 


μησης στο όνομα των Ευαγγέλου Καντζέλη και Κωνσταντίνου Κέμου, 
σε άλλο ακίνητο (ωφελούμενο) που βρίσκεται εντός του ρυμοτομικού 
σχεδίου δήμου Πετρούπολης (Ν. Αττικής) και ειδικότερα επί της οδού 
Κωατή Παλαμά αριθ. 88-90, φερόμ,ενο ως ιδιοκτησία των Ευάγγελου 
Καντζέλη και Κωνσταντίνου Κέμου, όπως το ωφελούμενο ακίνητο φαί¬ 
νεται με στοιχεία ΑΒΓ ΔΕΖΗΑ στο σχετικό πρωτότυπο διάγραμμα 
σε κλίμακα 1:200, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 58968/1991 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 302,72 τ.μ. που αντιστοιχεί σε 48,37 τ.μ. του 
περιγραφομένου στην προηγούμενη παράγραφο Ια βαρυνομένου ακινή¬ 
του και σε 8,60 τ.μ. του περιγραφομένου στην προηγούμενη παρά¬ 
γραφο 1β βαρυνομένου ακινήτου.. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 631,00 τ.μ. 

β) Ποσοστό κάλυψης: 32% 

γ) Συντελεστής δόμησης: 2,08 

δ) Μέγιστο επιτρεπόμενο ύψος του ανεγερθησομένου κτιρίου: Είκοσι 
τρία μέτρα και ενενήντα πέντε εκατοστά του μέτρου (23,95 μ.). 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58968/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνονται οι 362/1988, 568/1988 και 613/1989 ονομαστι¬ 
κοί τίτλοι δικαιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 




ΟΔ. Κ. ΠΑΛΑΜΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Τροποποίηση του από 5.5.1989 (Δ' 297) π.δ/τος «Καθορισμός ζώνης 
οικιστικού ελέγχου, κατωτάτου ορίου κατάτμησης και λοιπών πε¬ 
ριορισμών δόμησης στην εκτός εγκεκριμένου σχεδίου και εκτός 
ορίων οικισμών προϋφισταμένων του έτους 1923 περιοχή του δήμου 
Ιωαννιτών και των κοινοτήτων Ανατολής, Κατσικά, Περάματος, 
Κρύας, Κρανούλας, Ελεούσας, Μεγάλου Γαρδικίου, Ροδοτοπίου, 
Ζωοδόχου, Βουνοπλαγιάς, Μαρμάρων, Σταυρακίου, Νεοχωρόπου- 
λου. Πεδινής, Μπάφρας, Κουτσελιού, Νεοκαισάρειας, Καστρίτσας, 
Λογγάδων, Αμφιθέας, Λιγκιάδων και Αγίου Ιωάννη (Ν. Ιωαννί- 
νων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως τροποποιήθηκαν με την παρ. 14 του άρθρου 8 
του ν.1512/1985 «Τροποποίηση και συμπλήρωση πολεοδομικών δια¬ 
τάξεων, ρύθμιση συναφών θεμάτων και θεμάτων του. Ταμείου Νομι¬ 
κών» (Α’ 4). 

2. Τις διατάξεις της παρ. 1 εδ. ιδ' του άρθρου 23 τουν. 1558/1985 
«Κυβέρνηση και κυβερνητικά όργανα» (Α' 137). 

3. Την 46/1990 γνωμοδότηση του κοινοτικού συμβουλίου Νεοκαι- 
σάρειας. 

4. Την 20/28.9.1990 γνωμοδότηση του Συμβουλίου Χωροταξίας, 
Οικισμού και Περιβάλλοντος νομού Ιωαννίνων. 

5. Την 164/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Οι παράγραφοι 3 και 4 της ενότητας Ζ του άρθρου 3 του από 
5.5.1989 π.δ/τος (Δ' 297) αντικαθίστανται ως εξής: 

«3. Στην περιοχή αυτή επιτρέπονται οι χρήσεις: 

- βιοτεχνικών εγκαταστάσεων χαμηλής όχλησης 

- εργαστηρίων χαμηλής όχληση; 

- εστιατορίων, αναψυκτηρίων (εκτός μπαρ, ντίσκο, κέντρων διασκέ¬ 
δασης) 

- γραφείων 

- κτιρίων δημοσίων ή κοινωφελών σκοπών 

- κτιρίων κοινής "ωφέλειας 

- γεωργικών αποθηκών 

4. Οι όροι και περιορισμοί δόμησης των παραπάνω χρήσεων είναι οι 
αναφερόμενοι κατά χρήση στα από 6.10.1978 (Δ' 538) και από 
24.5.1985 (Δ' 270) π.δ/γματα, όπως ισχύουν, εκτός των κτιρίων δη¬ 
μοσίων ή κοινωφελών σκοπών, των οποίων οι όροι και περιορισμοί δό¬ 
μησης εγκρίνονται σύμφωνα με τις διατάξεις του άρθρου 26 του ν. 


1337/1983 (Α' 33) όπως αντικαταατάθηκε με το άρθρο 8 παρ. 13 του 
ν. 1512/1985 (Α' 4). 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

--♦- 

ΑΠΟΦΑΣΕΙΣ 

Αριθ. 2876 (4) 

Τροποποίηση όρων δόμησης της πολεοδομικής μελέτης επέκτασης δή¬ 
μου Βελεστίνου Ν. Μαγνησίας., 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ «περί σχεδίων πόλεων και 
κωμών του κράτους» όπως τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκεντρώσεως 
όπως τροποποιήθηκε και συμπληρώθηκε». 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του αριθμ. 183/86 Π.Δ/τος (ΦΕΚ 70Α/83). 

5. Το Π.Δ. της 11.8.87 (ΦΕΚ 1041Δ/16.10.87) με το οποίο 
εγκρίθηκε η Π.Μ. επέκτασης του Δήμου Βελεστίνου. 

6. Την αριθμ. 7 θέμα 1, γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Μαγνησίας, αποφασίζουμε: 

Εγκρίνουμε την τροποποίηση των όρων δόμησης του ρυμοτομικού 
σχεδίου επέκτασης του Δήμου Βελεστίνου ως εξής: 

Οι παράγραφοι 2 του άρθρου 5 να αντικατασταθούν από την εξής: 

«2. Με την πράξη εφαρμογής επιτρέπεται να προκύπτουν ή να δη- 
μιουργούνται οικόπεδα με τα εξής όρια αρτιότητας: 

ελάχιστο πρόσωπο 8.00 μ. ελάχιστο εμβαδόν 100.00 μ 2 » 

στις παραγράφους 6 του άρθρου 5 να προστεθεί η πρόταση: 

«Το χτίσμα απαγορεύεται να είναι συνολικού εμβαδού μεγαλύτερου 
των 120.00 μ 2 . 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 17 Μαΐου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




